मानव संसाधन विकास मंत्री ने पीएचडी के शोध पत्र में साहित्यिक चोरी पर चिंता व्यक्त करते हुए कहा कि इसे रोकने के लिए देश के सभी विश्वविद्यालयों को सॉफ्टवेयर मुहैया कराए जाएंगे। मानव संसाधन विकास मंत्री ने उच्च शिक्षा पर रिपोर्ट भी जारी की। रिपोर्ट के मुताबिक देश में उच्च शिक्षा हासिल कर रहे छात्रों की संख्या फिलहाल 3 करोड़ 66 लाख से अधिक है। इनमें 1 करोड़ 92 लाख लड़के और 1 करोड़ 74 लाख लड़कियां हैं।